ΔΕΛΤΙΟ ΤΥΠΟΥ

Στις 23 και 24 Σεπτεμβρίου 2017 , ο Πολιτιστικός Σύλλογος Διμυλιάς και Ελεούσας «το Φουντουκλί», η «Δωδεκανησιακή Ενωση Επιστημόνων Πανεπιστημίων Ιταλίας-ΔΕΕΠΙ» και τα «Γενικά Αρχεία του Κράτους», Νομού Δωδεκανήσου σε συνεργασία με την «Μεγαλοπρεπή Κοινότητα της Φιέμμε» , την Περιφερειακή Ενωση Κοινοτήτων της Val Di Fiemme –Ιταλίας και τον κ. RaffaeleZancanella, με την παρουσία σημαντικού αριθμού κατοίκων της παραπάνω περιοχής που έρχονται στην Ρόδο για να παρευρίσκονται, συνδιοργανώνουν εκδήλωση για τα 80 χρόνια από την δημιουργία του Καμποκιάρο -Ελεούσα.

Στις 23 Σεπτεμβρίου 2017 ημέρα Σάββατο στις 19,00μ.μ επίσημη έναρξη της εκδήλωσης στην πλατεία της Ελεούσας που βρίσκονται τα Ιταλικά Κτίρια (Πλατεία Κωσταρίδη) με χαιρετισμό των Προέδρων των Συλλόγων που συνδιοργανώνουν την εκδήλωση, ομιλία του κου ΡαφφαέλεΖανκανέλλα και της κας Ειρήνης Τόλιου Προϊσταμένης των Γενικών Αρχείων του Κράτους Νομού Δωδ/σου, προβολή της ταινίας μικρού μήκους του Ρέντζο Μαρία Γκροσέλλι και Αγκριππίνο Ρούσσο με τίτλο «il sognobreve di Campochiaro-Το σύντομο Ονειρο του Κάμποκιαρο», το περιεχόμενο της οποίας μεταφράστηκε και μεταγλωττίστηκε από μέλη της Δωδεκανησιακής Ένωσης Επιστημόνων Πανεπιστημίων Ιταλίας, με μαρτυρίες ανθρώπων που έζησαν στην Ελεούσα την εποχή εκείνη της δημιουργίας της (Ελλήνων και Ιταλών).

Θα υπάρχει επίσης μια ενδιαφέρουσα έκθεση φωτογραφίας που επιμελήθηκε ο γνωστός φωτογράφος κος Νικόλαος Κασέρης με φωτογραφίες της εποχής αλλά και σύγχρονες με την περιοχή του Campochiaro-Ελεούσα και των κτιρίων όπως ήταν την εποχή της δημιουργίας του οικισμού αλλά και μεταγενέστερα, με φωτογραφικό υλικό από τα Γενικά Αρχεία του Κράτους και τις συλλογές ιδιωτών που ευγενικά προσέφεραν την βοήθειά τους.

Τέλος, τρεις νέοι επιστήμονες ο κος Χατζηκαντής Μάνος, ο κος Κωνσταντάκης Αντώνης και η κα Χατζημιχάλη Ιωάννα θα παρουσιάσουν μέρος των διπλωματικών εργασιών τους αναφορικά με την αρχιτεκτονική του Ιταλικού εποικισμού και θα εκτεθούν και μακέτες για το πώς θα μπορούσαν να διαμορφωθούν τα κτίρια.